REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

01 Broj: 06-2/13-24

19. april 2024. godine

B e o g r a d

Z A P I S N I K

SA PRVE SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA

ODRŽANE 1. APRILA 2024. GODINE

 Sednica je održana u sali IV Doma Narodne skupštine, sa početkom u 15 časova.

 Sednici su prisustvovali: Aleksandar Marković, Lepomir Ivković, Tatjana Macura, Uglješa Grgur, Slobodan Nikolić, Dragana Radinović, prof. dr Mirka Lukić Šarkanović, Boris Bajić, dr Muamer Bačevac, Sonja Pernat, Slavica Radovanović, dr Tijana Perić Diligenski, Rastislav Dinić i Slađana Radisavljević, članovi Odbora.

 Sednici je prisustvovala Tatjana Nikolić, zamenica člana Odbora.

 Sednicom je do izbora predsednika Odbora predsedavao Slobodan Nikolić, u skladu sa odredbom člana 25. stav 2. Poslovnika Narodne skupštine.

 Sednici nisu prisustvovali: Andrijana Avramov, Nebojša Novaković i Danijela Nestorović, članovi Odbora.

 Predsedavajući je konstatovao da su ispunjeni uslovi za rad i odlučivanje te je upoznao članove Odbora sa tačkama

Dnevnog reda

1. Izbor predsednika Odbora;
2. Izbor zamenika predsednika Odbora.

 PRVA TAČKA – IZBOR PREDSEDNIKA ODBORA

 Predsedavajući, najstariji poslanik Slobodan Nikolić, predložio je narodnog poslanika Aleksandra Markovića za predsednika Odbora i otvorio raspravu.

 Nije bilo drugih predloga za predsednika Odbora, kao ni diskusije po ovoj tački dnevnog reda.

 Odbor je, većinom glasova, izabrao Aleksandra Markovića za predsednika Odbora.

 Predsednik Odbora se zahvalio na izboru i preuzeo predsedavanje sednicom.

 DRUGA TAČKA – IZBOR ZAMENIKA PREDSEDNIKA ODBORA

 Predsednik Odbora Aleksandar Marković predložio je da se za zamenika predsednika Odbora izabere narodni poslanik Boris Bajić (Borisz Bájity).

 Nije bilo drugih predloga za zamenika predsednika Odbora.

 Odbor je, većinom glasova, izabrao Borisa Bajića za zamenika predsednika Odbora.

 Zamenik predsednika Odbora se zahvalio na izboru i istakao da će svojim iskustvom koje je stekao u Pokrajinskoj vladi doprineti u punoj meri radu ovog odbora.

 Sednica je zaključena u 15,06 časova.

SEKRETAR ODBORA PREDSEDNIK ODBORA

Rajka Vukomanović Aleksandar Marković